राधे मां ने समझाया- सब ईश्वर की मर्जी, नारेबाजी मत करिए
बिपरजॉय तूफान की वजह से 12 जून को मुंबई से कतर की राजधानी दोहा जा रही एअर इंडिया की फ्लाइट AI981 लेट हो गई। इससे गुस्साए पैसेंजर्स एयरपोर्ट पर एअर इंडिया हाय हाय के नारे लगाने लगे। इस दौरान एयरपोर्ट पर राधे मां भी मौजूदRadhe Maa holds satsang at Mumbai airport for stranded Air India AI 981 passengers
बिपरजॉय तूफान की वजह से 12 जून को मुंबई से कतर की राजधानी दोहा जा रही एअर इंडिया की फ्लाइट AI981 लेट हो गई। इससे गुस्साए पैसेंजर्स एयरपोर्ट पर एअर इंडिया हाय हाय के नारे लगाने लगे। इस दौरान एयरपोर्ट पर राधे मां भी मौजूद थीं। उन्होंने पैसेंजर्स को समझाने के लिए एयरपोर्ट पर उपदेश दिया।
राधे मां ने कहा- आप लोग नारेबाजी मत करिए। वो (एअर इंडिया के कर्मचारी) भी इंसान है, हर इंसान के अंदर भगवान हैं। संसार में सब कुछ ऊपर वाले की इच्छा से ही होता है। इंसान के बस में कुछ नहीं है। इसलिए हाय-हाय के नारे लगाना सही नहीं है।
पैसेंजर से राधे मां की बहस हुई
इस दौरान एक पैसेंजर की राधे मां से बहस हो गई। दरअसल, पैसेंजर ने राधे मां से कहा कि इसमें एअर इंडिया वालों की गलती है, उनकी वजह से हमें इंतजार करना पड़ रहा है। जवाब में राधे मां ने कहा कि अगर तुम सच्चाई का साथ दोगे तो जरूर जीतोगे, उसका नाम लो। इस पर भी पैसेंजर चुप नहीं हुआ तो राधे मां ने कहा- शट योर माउथ।
बता दें कि मुंबई से दोहा जा रही एअर इंडिया की फ्लाइट बिपरजॉय तूफान की वजह से 3 घंटे लेट हो गई थी। फ्लाइट को शाम 7:30 पर उड़ान भरना था, लेकिन वह रात 10:30 बजे टेक ऑफ हुई।